CELEX: 52006HB0005
Language: el
Date: 2006-04-13 00:00:00
Title: Σύσταση της Ευρωπαϊκής Κεντρικής Τράπεζας, της  13ης Απριλίου 2006 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banque de France (EΚΤ/2006/5)

26.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/25
            
         
      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 13ης Απριλίου 2006
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banque de France
   (EΚΤ/2006/5)
   (2006/C 98/08)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:
   
               (1)
            
            
               Oι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Σύμφωνα με το άρθρο L.142-6 του γαλλικού νομισματικού και χρηματοπιστωτικού κώδικα, το γενικό συμβούλιο της Banque de France διορίζει δύο ελεγκτές, στους οποίους ανατίθεται ο έλεγχος των λογαριασμών της. Το άρθρο L.823-1 του γαλλικού εμπορικού κώδικα προβλέπει το διορισμό αναπληρωτή ελεγκτή, ο οποίος αντικαθιστά τους διοριζόμενους ελεγκτές σε περίπτωση αποποίησης του διορισμού τους, ύπαρξης κωλύματος στο πρόσωπό τους, παραίτησης ή θανάτου τους.
            
         
               (3)
            
            
               Οι θητείες των σημερινών εξωτερικών ελεγκτών της Banque de France θα λήξουν με το πέρας του ελέγχου για το οικονομικό έτος 2005. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2006.
            
         
               (4)
            
            
               Η Banque de France, σύμφωνα με τους κανόνες περί δημοσίων συμβάσεων που τη διέπουν, επέλεξε ως εξωτερικούς της ελεγκτές τους Deloitte & Associés και Mazars & Guerard, και ως αναπληρωτή ελεγκτή την KPMG S.A., για τα οικονομικά έτη 2006 έως 2011, η δε ΕΚΤ θεωρεί ότι οι επιλεγέντες ελεγκτές πληρούν τους απαραίτητους όρους διορισμού,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   
               1.
            
            
               Συνιστάται ο διορισμός των Deloitte & Associés και Mazars & Guerard από κοινού ως των εξωτερικών ελεγκτών της Banque de France για τα οικονομικά έτη 2006 έως 2011.
            
         
               2.
            
            
               Συνιστάται ο διορισμός της KPMG S.A. ως του αναπληρωτή ελεγκτή της Banque de France για τα οικονομικά έτη 2006 έως 2011.
            
         
      Φρανκφούρτη, 13 Απριλίου 2006.
      
         
            Ο πρόεδρος της ΕΚΤ
         
         Jean-Claude TRICHET